open-index/open-wikipedia-markdown huggingface dataset:
מגל מערכות בטחון

**מגל פתרונות** (באנגלית: "**Magal Solutions**"), היא חברה ישראלית הפועלת כאינטגרטורית של פתרונות תפעוליים לשיפור הביטחון, הבטיחות והיעילות התפעולית. מגל מתמחה בתכנון ובמסירת פתרונות הגנה Turnkey 'מקצה לקצה' עבור נמלים ימיים, גבולות, נפט וגז, ותשתיות קריטיות.

בפברואר 2021 פוצלה "מגל פתרונות" מחברת "מגל מערכות בטחון" ששינתה את שמה ל-"סנסטר טכנולוגיות".

## היסטוריה
חברת מגל מערכות ביטחון הוקמה בשנת 1969 כחטיבה בתוך התעשייה האווירית לישראל, במטרה למצוא פתרון שיחסום את חדירות המחבלים לאורך נהר הירדן, בתקופת מלחמת ההתשה בבקעת הירדן. ב-1978 צוות של מפעל מבת של התעשייה האווירית פיתח עבורה מערכת של חיישנים שמותקנים על גדרות. ברגע שגוף אדם מגסה לעבור את הגדר מפעילים כבלים שמחוברים לחיישנים, את מרכז ההתראה והתגובה. ב-1979 הנהלת התעשייה האווירית החליטה לשווק את מערכות הגדרות האלקטרוניות ברחבי העולם, ולצורך כך הוקמה מגל כחברה נפרדת.

בשנת 1984, נמכרו 75% ממניות החברה, תמורת 1.5 מיליון דולר (כלומר לפי שווי שוק של 2 מיליון דולר) לחברת מירה-מאג, שבבעלות אנשי העסקים נתן קירש ויעקב אבן עזרא, ששימש כמנכ"ל ויושב ראש מועצת המנהלים של החברה מאז ועד 2006. התעשייה האווירית המשיכה להחזיק ב-25% מהחברה. נתן קירש שימש כסוכן של החברה בדרום אפריקה, שהייתה הלקוח העיקרי של החטיבה מלבד ישראל והוזמן לשמש כשותף.

בשנת 1993 הונפקה לראשונה בנאסד"ק. את ההנפקה הוביל בית ההשקעות אוסקר גרוס. באותה שנה גם רכשה את חברת סטלר (Stellar Security Products Inc) מקליפורניה. ב-1997 רכשה את חברת סנסטאר הקנדית, וחברת בת של התאגיד הגרמני דיימלר בנץ. במקביל ביצעה מגל הנפקה שנייה. ההנפקה דיללה את בעלי המניות: מירה-מאג ירדה להחזקה של 43%, התעשייה האווירית ל-12.2% והציבור החזיק 44.8%. בסוף אותה שנה רכשה החברה מתחרה נוספת בארצות הברית.

מ-1 ביולי 2001 ועד דצמבר 2011 מניותיה של מגל נסחרו גם בבורסה לניירות ערך בתל אביב.

ביולי 2003 רכשה חברת מירה-מאג את החזקת התעשייה האווירית במגל.

בין השנים 2008–2013 היה יעקב פרי יושב ראש מועצת המנהלים של החברה.

ביולי 2014 רכשה קרן פימי 40% ממניותיה של מגל מערכות מידי חברת מירה-מאג, תמורת 22.6 מיליון דולר.

בפברואר 2021, מכרה מגל את חטיבת הפרויקטים שלה לחברת אירונאוטיקס, חברת בת של רפאל - מערכות לחימה מתקדמות, ומאז היא פועלת תחת השם "מגל פתרונות" (Magal Solutions) כאינטגרטורית פתרונות HLS של הקבוצה. חטיבת המוצרים ממשיכה לפעול כחברת עצמאית בשם "Senstar Technologies".

## מוצרים ופרויקטים
* גדר המערכת של ישראל - מגל מערכות היא הספקית העיקרית של רכיבי הגדר האינדיקטיבית (גדר אלקטרונית שכל נגיעה בה מקפיצה את כוחות צה"ל) לאורך גבולות מדינת ישראל.
* גדר ההפרדה - בשנים 2002–2007 זכתה במספר מכרזים להקמת קטעים שונים של גדר ההפרדה.
* גדרה התרעה סביב ארמון בקינגהאם בלונדון.
* מערכות הגנה היקפית ל-13 בתי סוהר בארצות הברית.
* מערכת הגנה היקפית לנמל התעופה בן-גוריון.
* מערכת אבטחה עבור גביע אפריקה לאומות ב-2012.

## קישורים חיצוניים
* 

* 
* 
* 
* 

## הערות שוליים

קטגוריה:תעשיית אלקטרוניקה בישראל
קטגוריה:יהוד-מונוסון: חברות
קטגוריה:חברות שנסחרו בבורסה לניירות ערך בתל אביב
קטגוריה:התעשייה האווירית לישראל
קטגוריה:אירונאוטיקס
קטגוריה:רפאל
שרלוק הולמס ודוקטור ווטסון

**שרלוק הולמס ודוקטור ווטסון** (ברוסית: **Шерлок Холмс и доктор Ватсон**) הוא סרט טלוויזיה סובייטי בן שני חלקים משנת 1979, עיבוד לרומנים מאת ארתור קונאן דויל אודות שרלוק הולמס. הסרטים בוימו על ידי איגור מסלניקוב שביים והפיק בהמשך סרטים נוספים, כדוגמת הרפתקאותיהם של שרלוק הולמס וד"ר ווטסון. "שרלוק הולמס ודוקטור ווטסון" מחולק לשני פרקים: "ההיכרות" (המבוסס על "תעלומת הרצועה המנוקדת") ו"כתובת דם" (שמבוסס על חקירה בשני). 

הסרטים היו קרובים מאוד לעלילת הספרים, אף שיש בהם כמה הבדלים בולטים ולעיתים די הומוריסטיים. למשל, דוקטור ווטסון, בשבועות הראשונים למגוריו ברחוב בייקר, ניסה להבין מה מקצועו של הולמס. לאחר שחזה בהולמס לבוש בתחפושת ורואה מבקרים מוזרים, ווטסון מגיע למסקנה שהולמס הוא ראש ארגון פשע, לפני שהולמס חושף בפניו את שיטות הדדוקציה שלו ועזרתו לסקוטלנד יארד בפענוח פשעים.

## שחקנים ודמויות
* וסילי ליבנוב - שרלוק הולמס 
* ויטאלי סולומין - ד"ר ווטסון 
* רינה זליונאיה - מרת הדסון

### ההיכרות
* גנאדי בוגאצ'יוב - סטמפורד 
* מריה סולומינה - הלן סטונר וג'וליה סטונר 
* פדור אודינוקוב - ד"ר רוילוט (דובב על ידי איגור יפימוב)

### כתובת דם
* בוריסלב ברונדוקוב - המפקח לסטרייד (דובב על ידי איגור יפימוב) 
* איגור דמיטרייב - המפקח גרגסון 
* ניקולאי קראצ'נצוב - ג'פרסון הופ 
* ויקטור אריסטוב - ג'וזף סטנגרסון 
* אדולף אלין - אנוך דרבר

## קישורים חיצוניים
* 

* כתוביות באנגלית לסרט הראשון

## הערות שוליים

קטגוריה:סרטי פשע רוסיים
קטגוריה:סרטים ברוסית
קטגוריה:סרטים סובייטיים
קטגוריה:1979 בברית המועצות
קטגוריה:סרטי 1979
קטגוריה:סרטי שרלוק הולמס
South of the Border (שיר של אד שירן)

"**South of the Border**" (בעברית: "**דרומית לגבול**") הוא סינגל שהוקלט על ידי הזמר-יוצר הבריטי אד שירן, ביחד עם הזמרת-יוצרת קמילה קביו והראפרית האמריקאית קארדי בי, מתוך אלבום האולפן הרביעי שלו, No.6 Collaborations Project.

עם יציאתו נכנס השיר אל המקום ה-24 במצעד הסינגלים הבריטי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של אד שירן ב-4 באוקטובר 2019, כמה שבועות לאחר צאתו של השיר כסינגל. בתחילת הקליפ, ניתן לראות את החזית של אחוזה מסוימת, בה נמצאים אד שירן, קמילה קביו וקארדי בי. בהמשך ניתן לראותם, כשהם שרים את השיר.

נכון לדצמבר 2019, מונה הצפיות של הקליפ עומד על כ-50 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירי קמילה קביו
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שנכתבו על ידי קארדי בי
קטגוריה:שירים שנכתבו על ידי קמילה קביו
קטגוריה:שירי זהב בארצות הברית
Yes (שיר של פאט ג'ו, קארדי בי ואנואל AA)

"**Yes**" (בעברית: "**כן**") הוא סינגל שהוקלט על ידי הראפר האמריקאי פאט ג'ו ביחד עם הראפרית האמריקאית קארדי בי ואנואל AA. השיר יצא לאור ב-6 בספטמבר 2019, על ידי חברות התקליטים RNG רקורדס ואימפריה רקורדס. השיר הופק על ידי קול & דרה.

עם יציאתו נכנס השיר אל המקום ה-23 במצעד השירים הקצביים של בילבורד.

## רקע וכתיבה
על תהליך יצירה השיר "Yes" אמר פאט ג'ו כי "השיר הזה הוא שיר מיוחד. אתה מבין למה אני מתכוון? שון קומבס וקול אמרו לי כי לכל להיט יש סיפור כזה או אחר, וגם לשיר הזה יש סיפור משלו". השיר הוא שיר בסגנון ההיפ-הופ.

השיר מסמפל בתוכו קטעים מתוך השיר "Aguanilé", אשר יצא לאור במקור בשנת 1972.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קארדי בי
קטגוריה:שירי פאט ג'ו
קטגוריה:שירים באנגלית
קטגוריה:שירים בספרדית
קטגוריה:שירי היפ הופ אמריקאיים
קטגוריה:סינגלים בהוצאת אמפייר דיסטריביושן
Writing on the Wall

"**Writing on the Wall**" (בעברית: "**כותב על הקיר**") הוא סינגל שהוקלט על ידי הראפר האמריקאי פרנץ' מונטנה ביחד פוסט מאלון, קארדי בי ורבסיאן. השיר יצא לאור ב-26 בספטמבר 2019, על ידי חברת התקליטים אפיק.

עם יציאתו נכנס השיר אל המקום ה-56 במצעד הבילבורד הוט 100.

## רקע
בריאיון ל-Beats 1 שהתקיים באפריל 2019, הצהיר פרנץ' מונטנה כי אלבום האולפן החדש שלו כמעט מוכן ליציאה והוסיף כי בתוך האלבום ישנו שיתוף פעולה שלו עם פוסט מאלון, קארדי בי ורבסיאן. מונטנה דיבר על השיר פעם נוספת בראיון שהתקיים עם אנטרטיינמנט ויקלי.

השיר מסמפל בתוכו קטעים מתוך השיר "Aguanilé", אשר יצא לאור במקור בשנת 1972. בילבורד התייחסו לשיר בכתבה מיוחדת שערכו בצאתו.

## קידום
ב-25 בספטמבר 2019, פרסם פרנץ' מונטנה ברשתות החברתיות כי למחרת עתיד לצאת שיתוף הפעולה הראשון שלו עם פוסט מאלון, קארדי בי ורבסיאן. באותו הפרסום פרסם מונטנה קטע מתוך הקליפ של השיר.

בשנת 2020, העניק איגוד תעשיית ההקלטות האמריקאי את תואר הזהב לשיר, על מכירות של למעלה מ-500,000 עותקים במדינה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פרנץ' מונטנה
קטגוריה:שירי קארדי בי
קטגוריה:שירי פוסט מאלון
קטגוריה:שירים באנגלית
קטגוריה:שירים שנכתבו על ידי לואי בל
קטגוריה:שירים שנכתבו על ידי פרנץ' מונטנה
קטגוריה:שירים שנכתבו על ידי קארדי בי
קטגוריה:שירים שהופקו על ידי לואי בל
בית הכנסת החסידי בסנטה

**בית הכנסת החסידי בסנטה** (מכונה גם בית הכנסת "הקטן") היה בית כנסת חסידי, שפעל בעיר סנטה בצפון סרביה בין השנים 1928–1944. רבה האחרון של הקהילה החסידית בעיר לפני השואה היה רבי משה טייטלבוים, לימים האדמו"ר מסאטמר. נכון ל-2019 עמד מבנה בית הכנסת על תילו ושימש כאולם ספורט.

## היסטוריה

קהילה יהודית נוסדה בסנטה במהלך המאה ה-18. בית קברות יהודי נחנך ב-1775, וב-1817 הוקם במקום מקווה. במהלך מהפכת 1848 בהונגריה נרצח רב הקהילה איסר אולמן על ידי אנשי מיליציה סרביים. ב-1873 הוקם בית הכנסת הגדול בסנטה. לאחר הקרע ביהדות הונגריה היו בקהילה שני זרמים: קהל חסידי קטן וקהל אורתודוקסי אשכנזי גדול. בראשית המאה ה-20 חל פילוג בקהילה האשכנזית, ככל הנראה משום שרוב הקהל הפך בהדרגה לנאולוגי. הקהילה האשכנזית בעיר התפצלה לנאולוגית ולסטטוס קוו אנטה, קהילה חסידית שסרבה להצטרף לאחת מהסיעות. רב הקהילה האשכנזית שלמה קליין נותר עם פלג הסטוס קוו אנטה החסידי, ולרב הקהילה הנאולוגית מונה צבי הרמן שווייגר. בני הקהילה האשכנזית דיברו על פי רוב הונגרית וכך גם נוהלו התפילות, גם בעידן היוגוסלבי. עד 1915 התפללו החסידים והאשכנזים באותו בית כנסת, אך כאשר גדל מספר הנאולוגים בקהילה האשכנזית, עברו החסידים להתפלל בנפרד. בתחילה במבנה ארעי ובהמשך, ב-1928 במבנה הקבע. רב הקהילה החסידית היה משה לייבוביץ' וראשי הקהל היו ישראל פולק ובהמשך נתן קרייניק. במהלך שנות ה-20 של המאה ה-20 גברה השפעתה של חסידות סאטמר בקהילה החסידית.

ב-1927 הקימה הקהילה החסידית חברה קדישא נפרדת לקהילה. במהלך מלחמת העולם השנייה, לאחר הפלישה ליוגוסלביה וחלוקתה נמסר האזור לחזקת הונגריה. באפריל 1941 הגיע הרב משה טייטלבוים לסנטה וכיהן כרב הקהילה החסידית ("ספרדים", מתפללי נוסח ספרד) במקום. הקהילה החסידית והקהלים האשכנזיים לא יצרו קשרים חברתיים או קשרי נישואין ביניהם. מבחינה כלכלית היו בני הקהילה החסידית סוחרים זעירים או רוכלים ובעלי מקצועות לתועלת תוך-קהילתית כגון אופים, שענים וחרשי אבן. כן התבלטו בני הקהילה החסידית באיסוף ובסחר בנוצות.

## המבנה
המבנה נבנה בסגנון אדריכלי נאו בארוקי , צורתו מלבנית והוא שוכן במנח אורך ממערב למזרח. הכניסה הראשית לגברים היא מצידו המערבי לתוך מבואה, ומצידו הצפוני קיימת כניסה לנשים וממנה גרם מדרגות אל עזרת הנשים אשר שכנה במרפסת בקומתו השנייה של המבנה. בהמשך המבואה שכן אולם התפילה. בקצה המזרחי של אולם התפילה שכן ארון הקודש. ב-4 בספטמבר 1928 נחנך בית הכנסת החסידי ולצידו תלמוד תורה ובו שלוש כיתות לימוד. בטקס החנוכה נכח גם רב הקהילה החסידית בסובוטיצה הרב משה בן אליעזר חיים דייטש. עם הגעתו של הרב משה טייטלבוים לסנטה, חלה התעוררות בקהילה החסידית וחסידים נהרו מיישובי הסביבה וגם מיישובים בהונגריה כדי להשתתף בתפילות וטישים שערך.

קהילת סנטה חרבה בשואה כחלק משואת יהודי הונגריה. הרב טייטלבוים עצמו ניצל, אך כל משפחתו נספתה. לאחר מלחמת העולם השנייה הופקע המבנה על ידי השלטונות, נמסר לרשות המקומית ושימש כאולם ספורט.

## קישורים חיצוניים

* בית הכנסת החסידי בסנטה, באתר המרכז לאמנות יהודית

## הערות שוליים

קטגוריה:סרביה: בתי כנסת
Dream a Little Dream of Me

"**Dream a Little Dream of Me**" (בעברית: **תחלום חלום קטן עלי**) הוא שיר שנכתב על ידי גאס כאהן , והולחן על ידי המלחינים פביאן אנדרה ווילבר שוואנדט , ויצא לאור ב-1931. ביוני 1968, יצאה גרסת כיסוי לשיר על ידי הזמרת האמריקאית מאמא קאס.

השיר זכה בתרגום לעברית מאת אהוד מנור, אשר נקרא "שמור לך חלום קטן", ובוצע על ידי להקת "הטוב הרע והנערה".

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים על בדידות
קטגוריה:שירים על חלומות
קטגוריה:סינגלים שהגיעו למקום הראשון במצעד הסינגלים האוסטרלי
מעבר פמפה

**מעבר פמפה** (באנגלית: **Pampa Passage**) או **מעבר פרויד** (באנגלית: **Freud Passage**) הוא מצר ימי המשמש למעבר ספינות לאורך הצד המזרחי של האי בראבנט, בארכיפלג פאלמר שבאנטארקטיקה.

כיוונו של המעבר דרומית - מערבית, והוא עובר בין האי בראבנט לבין האי לקוואנט ולאי פמפה.

## היסטוריה
### גילוי המעבר

המשלחת הארגנטינאית לאנטארקטיקה (שחקרה את אנטארקטיקה בין 1947–1948) חקרה את האזור.

המעבר צולם מן האוויר על ידי סקר שטחי חסות איי פוקלנד בשנת 1956.

### מקור השם

המשלחת הארגנטינית קראה למצר "באהיה פמפה" (Bahia Pampa), על שמה של ספינת המשלחת - הספינה "פמפה".

מאחר שמדובר במצר המשמש למעבר ספינות שונה השם לשם הנוכחי - "מעבר פמפה".

סקר שטחי חסות איי פוקלנד קרא למעבר "מעבר פרויד" על שמו של זיגמונד פרויד - פסיכולוג ונוירולוג אוסטרי-יהודי, אבי הפסיכואנליזה, אחד ההוגים החשובים ביותר בתחום תורת האישיות ומהמדענים ואנשי הרוח הבולטים והמשפיעים ביותר במאה העשרים.(וזאת בדומה לאתרים רבים באזור שקיבלו שמות של חלוצים בתחום הרפואה).

## קישורים חיצוניים
* מעבר פמפה באתר הסקר הגאולוגי של ארצות הברית
* מעבר פרויד באתר הגאזט האנטארקטי של ממשלת אוסטרליה
* מעבר פמפה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מעבר פמפה

## הערות שוליים

פמפה
קטגוריה:זיגמונד פרויד
סרטי יונייטד קינג

**סרטי יונייטד קינג** (באנגלית: **United King Films**) היא חברה ישראלית להפקה, שיווק והפצה של סרטי קולנוע, תכנים בידוריים, ואף תוכני DVD ובלו-ריי אשר הוקמה בשנת 1974 בידי משה אדרי ולאון אדרי בתל אביב. אחרי שהשניים רכשו בשנת 2006 את NMC הם מיתגו אותה כחברת "NMC יונייטד" המפיקה ומפיצה סרטים, וכן מייצגת אומנים. החברה בעלת זכויות הגדולה בישראל על מרבית התוכן הישראלי במוזיקה ובסרטים.

## היסטוריה
כ-4 שנים לאחר שהקימו את NMC, משה אדרי וליאון אדרי ושותפיהם ל-NMC, החלו בשנת 1974
בהקמת יונייטד קינג. הסרט הראשון שהפיצה היה "סופרמן" בשנת 1978 של ריצ'רד דונר.

בשנים שלאחר מכן, האחים אדרי שינו את שם החברה ל"סרטי יונייטד קינג" על מנת להפיק ולממן סרטים. החברה הפכה לשחקן מרכזי בתחום הפצת סרטי ארט האוס וסרטים מסחריים ובבעלותה מגוון רחב של סרטים ישראליים, אמריקאים, אירופאים ואסיאתיים, כולל; "קראש", של פול האגיס משנת 2006; "הפסנתרן", "סופר הצללים" ו"אלוהי הקטל" של רומן פולנסקי, "שר המלחמה" של אנדרו ניקול, "לילה טוב ובהצלחה" ו"משחקי שלטון" של ג'ורג' קלוני, "האנה", "איש אינו יודע" ו"המשאלה" של הירוקאזו קורה-אדה, "הילד עם האופניים" ו"יומיים ולילה" של ז'אן-פייר ולוק דארדן, "כוננות עם שחר" של קתרין ביגלו, "הזאב מוול סטריט" של מרטין סקורסזה, "חלום אמריקאי" של דייוויד או. ראסל, "היא" של ספייק ג'ונז, "יפה לנצח" של פאולו סורנטינו, "ויפלאש" של דמיאן שאזל ורבים נוספים.

במקביל להפצת סרטים הוליוודיים וזרים, החברה אף הפיצה סרטים ישראליים כגון; "בופור", "לבנון", "סוף העולם שמאלה", "ללכת על המים", "אביבה אהובתי, "אמור, "הסודות", "תפוחים מו המדבר", "הערת שוליים", "הקפות", "הנוער", "זוהי סדום", "לצוד פילים" ו"סיפור על אהבה וחושך".

החברה מחזיקה בזכויות יוצרים של מרבית הסרטים הישראליים, אותם גם הפיצה כסרטי DVD, והפיקה רבים בדגש על היצירה הישראלית.
ממוזער|הלוגו של חברת ההפצה "גלובוס יונייטד" בשנים 1999-2007.
האחים אדרי בעבר עבדו בשיתוף פעולה עם יורם גלובוס ומנחם גולן, והקימו את חברת ההפצה והסרטים "גלובוס גרופ – יונייטד קינג וידאו" (או בקיצור: גלובוס יונייטד).

במרץ 2002, החברה חנכה את רשת בתי הקולנוע "סינמה סיטי" אשר בבעלותה. באותה עת, נוסף על כך, כחלק מתמיכתה בקולנוע הישראלי קיבלה סרטי יונייטד קינג את תפקיד שימור ארכיון אוצרות הקולנוע הישראלי, והיא משמרת ומפיצה סרטים ישראליים. בעקבות הקמת סינמה סיטי, הקימה החברה את סטודיו "DVD מאסטר" לעריכה וסאונד ושוחזרו בו כ-400 סרטים. החברה פתחה גם את מתקן ה-DCP הראשון לקולנוע דיגיטלי בארץ.

## סרטים בהפצת החברה
* "קראש" – פול האגיס
* "הפסנתרן"
* "סופר הצללים"
* "אלוהי הקטל"
* "שר המלחמה"
* "לילה טוב ובהצלחה" ו"משחקי שלטון" של ג'ורג' קלוני
* "האנה", "איש אינו יודע" ו"המשאלה" של הירוקאזו קורה-אדה
* "הילד עם האופניים" ו"יומיים ולילה" של ז'אן-פייר ולוק דארדן
* "כוננות עם שחר" של קתרין ביגלו
* "הזאב מוול סטריט" של מרטין סקורסזה
* "חלום אמריקאי" של דייוויד או. ראסל
* "היא" של ספייק ג'ונז
* "יפה לנצח" של פאולו סורנטינו
* "וויפלאש" – דמיאן שאזל
* "סוף העולם שמאלה"
* "לשחרר את שולי"
* "אמור"
* "שאיפה לחיים"
* "הסיפור שלנו"
* "גולדה"
* "מרוסקים: גולסטאר הסרט"
* "לא יום ולא לילה"
* "לשחרר את שולי סאן" (2025)

## קישורים חיצוניים
* 

* 

קטגוריה:חברות קולנוע
קטגוריה:קולנוע ישראלי
קטגוריה:סרטי יונייטד קינג
Fever (שיר של ליטל וילי ג'ון)

"**Fever**" הוא שיר שנכתב על ידי אדי קולי ואוטיס בלקוול (בשם ג'ון דוונפורט). השיר הוקלט במקור על ידי זמר הרית'ם אנד בלוז האמריקאי ליטל וילי ג'ון, ויצא לאור בשנת 1956 כסינגל מאלבומו "Fever". השיר הגיע למקום ה-24 במצעד הפזמונים האמריקאי בילבורד הוט 100.

לשיר יצאו גרסאות כיסוי על ידי מספר אמנים מז'אנרים שונים, הבולטת מביניהם היא פגי לי, שגרסתה הייתה לגרסה המוכרת ביותר של השיר, וביצועה היה לשיר המזוהה ביותר עמה. גרסתה של לי מכילה מילים שונות מהשיר המקורי, והפקה שונה. גרסה זו גם זכתה להצלחה במצעדי פזמונים רבים בעולם, והייתה מועמדת לפרס הקלטת השנה ולפרס שיר השנה בטקס פרסי גראמי הראשון, בשנת 1959.

גרסאות ידועות נוספות של השיר בוצעו על ידי אלביס פרסלי, כריסטינה אגילרה, מדונה, מייקל בובלה וביונסה. גרסאות שונות של השיר נכללו במספר סרטים וסדרות טלוויזיה.

## בתרבות הפופולרית
בעונה 11, פרק 1 של "אימה אמריקאית: ניו יורק", השיר מבוצע על ידי קת'י פיזז (בגילומה של פטי לופון) במרחצאות נפטון, בית מרחץ לגייז שבבעלותה.

## קישורים חיצוניים

## הערות שוליים

קטגוריה:שירי 1956
קטגוריה:שירי 2010
קטגוריה:סינגלים מ-1956
קטגוריה:סינגלים מ-1958
קטגוריה:סינגלים מ-1965
קטגוריה:סינגלים מ-1982
קטגוריה:שירי אלביס פרסלי
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי אדי קולי
קטגוריה:שירים שנכתבו על ידי אוטיס בלקוול
קטגוריה:סינגלים בהוצאת קפיטול רקורדס
סקוט סאגס

**סקוט סאגס** (באנגלית: **Scott Suggs**; נולד ב-10 בנובמבר 1989 בוושינגטון  שבמיזורי, ארצות הברית) הוא כדורסלן אמריקאי המשחק בעמדות הקלע בקבוצת אירקליס סלוניקי. גובהו 1.98 מטר.

## ביוגרפיה

סאגס נולד בעיר וושינגטון  שבמדינת מיזורי שבארצות הברית למד בתיכון וושינגטון בעיר .

בין השנים 2008 ל-2013 שיחק בקבוצת המכללה של אוניברסיטת וושינגטון כשחקן צעיר הוביל את קבוצת המכללה וסיים כשלישי בתחרות כולה כקלעי שלוש נקודות. כבוגר, סאגס רשם ממוצעים 12.1 למשחק וסיים במקום השישי של קלעי כל הזמנים של המכללה לשלוש נקודות (שביעי בממוצעים עם 41 אחוז) ושישי באחוזים מהקו (82 אחוז) .

בשנת 2013 סאגס העמיד את עצמו לבחירה ב-דראפט ה-NBA אך לא נבחר והחליט להצטרף לליגת הקיץ של ה-NBA בקבוצת מילווקי באקס, לאחר שלא קיבל חוזה בליגה, בראשית חודש נובמבר נרשם לדראפט של ליגת הפיתוח של ה-NBA ונבחר במקום ה-15 על ידי סנטה קרוז ווריורס, שלושה ימים מאוחר יותר הועבר במסגרת טרייד לקבוצת איירי בייהוקס. ב-22 בנובמבר ערך את הופעת הבכורה שלו בהפסד לקבוצת קאנטון צ'ארג' את העונה הוא סיים עם ממוצע של 18.5 נקודות למשחק, 3.8 ריבאונדים ו-2.1 אסיסטים .

בסיומה של העונה החליט שוב לנסות את מזלו בליגת הקיץ של ה-NBA הפעם במדי מיאמי היט ואורלנדו מג'יק לאחר ששוב לא צלח לקבל חוזה בליגה הצטרף לקבוצת אלאן שאלון מהליגה הצרפתית הראשונה
לאחר סיום העונה ניסה את מזלו הפעם השלישית בליגת הקיץ של ה-NBA והפעם במדי וושינגטון ויזארדס משם הועבר לקבוצת ראפטורס 905 מליגת הפיתוח וגם נבחר להשתתף במשחק האולסטאר של ליגת הפיתוח של ה-NBA .

ב-5 באוגוסט 2016 חתם בקבוצת מנרסה מהליגה הראשונה בספרד. בשנת 2017 שיחק בקבוצת ברינדיזי מהליגה הראשונה באיטליה, ובשנת 2018 קימיס אוויה מהליגה הראשונה ביוון .

ב-8 באוגוסט 2019 חתם במכבי חיפה מליגת העל הישראלית. ב-20 משחקים במדי מכבי חיפה קלע 13.7 נקודות למשחק. בתחילת מרץ 2020 שוחרר מהקבוצה. ביולי חתם באירקליס סלוניקי היוונית.

## קישורים חיצוניים

## הערות שוליים

קטגוריה:אמריקאים ילידי מיזורי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיזורי: כדורסלנים
קטגוריה:כדורסלני אוניברסיטת וושינגטון
קטגוריה:כדורסלני אלאן שאלון
קטגוריה:כדורסלני ראפטורס 905
קטגוריה:כדורסלני מנרסה
קטגוריה:כדורסלני ניו באסקט ברינדיזי
קטגוריה:כדורסלני מכבי חיפה
קטגוריה:אמריקאים שנולדו ב-1989
שלושה במיטה אחת

**שלושה במיטה אחת** (באנגלית: **Threesome**) הוא סרט דרמה קומי ארוטי אמריקאי משנת 1994, שכתב וביים אנדרו פלמינג בכיכובם של לארה פלין בויל, סטיבן בולדווין וג'וש צ'ארלס. הסרט הוא קומדיה אוטוביוגרפית המבוססת על זיכרונותיו של פלמינג מתקופת לימודיו באוניברסיטת ניו יורק. בארצות הברית, הסרט הוגבל לצפייה לגילאי 17 ומעלה בלבד.

## תקציר העלילה
בגלל טעות אדמיניסטרטיבית ברישום, שני סטודנטים, **אדי** (ג'וש צ'ארלס), ביישן ואינטלקטואל, ו**סטיוארט** (סטיבן בולדווין), ספורטאי גברי כל-אמריקאי, מוצאים עצמם עם שותפה בחדרם שבמעונות הסטודנטים. האוניברסיטה חשבה ש**אלכס** (לארה פלין בויל) היא גבר (בהתבסס על שמה) וכך נאלצים השלושה לחיות יחד, עד אשר האוניברסיטה תוכל להעביר את אלכס למעונות הסטודנטיות.

אלכס מתאהבת באדי, ומנסה ללא הצלחה לפתות אותו, משום שהוא הומוסקסואל; אדי מתאהב בסטיוארט; וסטיוארט מתאהב באלכס. השלושה הופכים לחברים טובים ומרחיקים בהם כל אדם אחר שמנסה להתקרב אליהם. בסופו של דבר, אלכס, סטיוארט ואדי מקיימים יחסי מין בשלישייה, שכביכול הורסת את יחסי החברות שביניהם, ומעלה את האפשרות שאלכס עשויה להיות בהיריון.

אחרי השלישייה, היחסים ביניהם מתחילים להתפרק. שלושה שבועות לאחר מכן הסמסטר מסתיים; אלכס עוברת לדירה משלה, ואדי עובר לחדר ליחיד במעונות. בסופו של דבר, אדי מוצא חבר, סטיוארט מוצא אושר במערכת יחסים מונוגמית עם אישה, ואלכס נשארת רווקה.

## שחקנים ודמויות

## תגובות וביקורות
עם יציאתו, הסרט זכה לביקורות שליליות. על פי אתר האינטרנט Rotten Tomatoes, רק 29% מהמבקרים העניקו לסרט ביקורות חיוביות. בהתבסס על 24 ביקורות, הסרט קיבל דירוג ממוצע של 4.41 מתוך 10. על פי דעת הרוב, נכתב באתר כי מדובר ב-"דרמה משעממת להחריד שאפילו כוכביה האטרקטיביים לא מוצאים את עצמם בתוך התסריט הרדוד". בביקורתו של פיטר טרברס עבור המגזין "רולינג סטון" נכתב: "אנחנו אמורים להזיל דמעה כאשר קינקיות מאיימת לפרק חברות שמלכתחילה לא הייתה אמינה. יש הרבה צילומי קולנוע מבריקים, באדיבותו של אלכסנדר גרושינסקי, כאשר שלושת האוהבים משוטטים בנפרד בקמפוס ונראים מהורהרים. אכן, יש צחוקים. אדי, סטודנט לקולנוע, מתייחס לסרטו של פרנסואה טריפו 'ז'יל וג'ים'. אדי, היית רוצה". רוג'ר איברט העניק לסרט שלושה כוכבים וכתב כי "הדיאלוג הוא באמת האלמנט החזק ביותר של הסרט. שלושת השחקנים כולם חכמים ומסוגלים לשקף את האופן שבו ילדים משתמשים לפעמים במילים, אפילו במילים נועזות מאוד, כמסכה לחוסר וודאות וביישנות".

## מדיה ביתית
בשנת 2001 יצא DVD של הסרט למכירה ביתית. מהדורה זו כללה, פרט לסרט עצמו, גם תוספות מיוחדות, כגון ערוץ פרשנות של הבמאי, סוף אלטרנטיבי ועוד.

## קישורים חיצוניים

## הערות שוליים

קטגוריה:סרטי 1994
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטים ארוטיים
קטגוריה:סרטים באנגלית
מעגל שירה

**מעגלי שירה** הוא ז'אנר חדש יחסית של שירה בציבור, בו שרים ומנגנים יחד קהל אנשים אשר יושבים בצורה מעגלית.

מעגלי השירה התפתחו בשנים האחרונות והם חלק מתנועה של התחדשות רוחנית בתקופת הניו-אייג'. מקורות מעגלי השירה בתנועת הריינבו בארצות הברית.

השירים המושרים במעגלים הם בעיקר שירי שירה מקודשת במגוון שפות, עם כלי נגינה אתניים וזמרים ומובילי מעגל היושבים בראש המעגל. נפוץ לשים במרכז המעגל קטורת או נרות, ולפעמים המעגל סביב מדורה.

## היסטוריה

## ראו גם
* שירה מקודשת
* להקת אורות

## קישורים חיצוניים
* שירים ואקורדים למעגלי שירה
* 

קטגוריה:פנאי
קטגוריה:זמרה
תפתח חלון (שיר של ריטה)

"**תפתח חלון**" הוא סינגל ראשון מתוך האלבום תפתח חלון של הזמרת-יוצרת הישראלית ריטה, שיצא לאור ביוני 1999 ומלווה בוידאו קליפ. השיר נכתב על ידי ריטה, הולחן על ידי רמי קלינשטיין ועובד על ידי משה לוי ולואי להב.

## רשימת השמעה

## מיקומי שיא

### גרסת "תפתח חלון (Let's Dance)"

## קישורים חיצוניים

* 
* 

## הערות שוליים

קטגוריה:שירי 1999
קטגוריה:סינגלים מ-1999
קטגוריה:סינגלים מ-2025
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי ריטה
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
המכתב הראשון

"**המכתב הראשון**" הוא סינגל שני מתוך האלבום תפתח חלון של הזמרת-יוצרת הישראלית ריטה, שיצא לאור ביולי 1999. השיר נכתב על ידי יאיר לפיד, הולחן על ידי רמי קלינשטיין ועובד על ידי משה לוי, לואי להב וירון בכר.

## רשימת השמעה

## מיקומי שיא

## קישורים חיצוניים

* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:שירים על מכתבים
קטגוריה:סינגלים בהוצאת הליקון
אאוג'ן ניקולאסקו

**אאוג'ן ניקולאסקו** (ברומנית: **Gheorghe-Eugen Nicolăescu**,  נולד בכפר באזור ג'יורג'יו ב-2 באוגוסט 1955) הוא כלכלן ופוליטיקאי רומני, כיהן כשר הבריאות של רומניה.

## קורות חיים
אחרי סיום בית הספר אאוג'ן ניקולאסקו הגיע לבוקרשט ועבד בעבודות שונות. בשנים 1976–1977 הוא סיים את השרות הצבאי והתחיל ללמוד כלכלה באקדמיה לכלכלה בבוקרשט. לאחר סיום הלימודים הוא עבד ככלכלן במפעל. בשנת 1999 הוא התחיל לעבוד במשרד הכלכלה. בשנים 2000–2001 אאוג'ן ניקולאסקו היה פרופסור חבר באוניברסיטה פרטית בבוקרשט ובשנים 2001–2002 היה מלמד באקדמיה לכלכלה בה למד. לאחר הפסקה של מספר שנים, בשנת 2010 הוא חזר להרצות באוניברסיטה פרטית בבוקרשט.

במקביל, אאוג'ן ניקולאסקו היה פעיל במפלגה הלאומית ליברלית. בשנת 2000 הוא לראשונה נבחר לבית הנבחרים של רומניה ובהמשך הוא זכה במקום בבית הנבחרים גם לאחר בחירות שנערכו ב-2004 וב-2008. במהלך תקופה זו הוא כיהן במספר תפקידים בוועדות בית הנבחרים ובשנים 2004–2005 היה יושב ראש סיעת המפלגה.

באוגוסט 2005 אאוג'ן ניקולאסקו מונה לשר הבריאות וכיהן בתפקיד זה עד לדצמבר 2008 כאשר המפלגה הפסידה בבחירות. בתקופה זו הוא יזם פיטורים של מספר מנהלי בתי חולים בעקבות ניהול כושל ויזם חקיקה למניעת מינוי לתפקידי ממשל בכירים פקידים ממשל קומוניסטי.

בשנת 2010 אאוג'ן ניקולאסקו הואשם באחזקת כספי המפלגה בחשבון הפרטי.

בדצמבר 2012 הוא מונה לשר הבריאות בפעם השנייה (החליף את ראאד ערפאת) והפעם כיהן בתפקיד עד למרץ 2014.

החל משנת 2017 הוא מכהן כסגן נשיא של "בנק רומניה".

## קישורים חיצוניים

* קורות חיים

קטגוריה:פוליטיקאים רומנים
קטגוריה:שרי הבריאות של רומניה
קטגוריה:כלכלנים רומנים
קטגוריה:בוגרי האקדמיה ללימודי כלכלה של בוקרשט
קטגוריה:רומנים שנולדו ב-1955
פנינה רוזנבלום בע"מ

**פנינה רוזנבלום בע"מ** היא חברת קוסמטיקה וטיפוח ישראלית.

לאחר שרבים התעניינו בסגנון והטיפוח של הדוגמנית ואשת החברה פנינה רוזנבלום היא החליטה להוציא מוצר אל השוק. לאחר שהמוצר פותח, החלה לשווק אותו בכוחות עצמה בין היתר באמצעות הרצאות שהעבירה בתחום הקוסמטיקה. אחרי כן היא פתחה חנות בדיזנגוף סנטר, ובהמשך נסעה לאיטליה ומשם הביאה עמה מוצרים נוספים בשיתוף פעולה עם חברת קוסמטיקה מקומית מובילה.

ב-1989 הוקמה החברה ונקראה על שמה. החברה מייצרת מצורי טיפוח, קרמים, סבונים, דאודורנטים, תמרוקים לשיער ועוד.

ב-2007 הוציאה החברה קו מוצרים לקוסמטיקאיות.

## קישורים חיצוניים

קטגוריה:תעשיית קוסמטיקה בישראל
קטגוריה:גבעתיים: חברות
קטגוריה:פנינה רוזנבלום
Charlie's Angels (פסקול)

**Charlie's Angels** (בעברית: **המלאכיות של צ'ארלי**) הוא פסקול הסרט "המלאכיות של צ'ארלי". הפסקול יצא לאור ב-1 בנובמבר 2019, על ידי חברת התקליטים ריפבליק רקורדס. מתוך הפסקול יצאו שלושה סינגלים: "Don't Call Me Angel", "" ו-"How It's Done".

עם יציאתו הצליח האלבום להגיע אל המקום ה-38 במצעד הבילבורד 200.

## רקע והוצאה
הפסקול הופק על ידי אריאנה גרנדה, סקוטר בראון, סוואן קוטצ'ה, מקס מרטין ואיליה סלמנזאדה. בפסקול משתתפים אריאנה גרנדה, קים פטרס, סטפלון דון, נורמני, ניקי מינאז', מיילי סיירוס, לנה דל ריי, דונה סאמר, צ'אקה קאן, אניטה וכולי. את שירי הפסקול שרות בעיקר נשים.

ארבעה שירים מתוך אחד עשר שירי הפסקול בוצעו על ידי גרנדה.

## רשימת רצועות

## מיקומי שיא

## קישורים חיצוניים

*סרטון השיר Don't Call Me Angel באתר יוטיוב

## הערות שוליים

קטגוריה:פסקולים מ-2019
קטגוריה:פסקולי סרטים
אנדרטה לזכר הנופלים בקרבות תל מוטילה

ה**אנדרטה לזכר הנופלים בקרבות תל מוטילה** היא אנדרטה במושב אלמגור שמצפון לכנרת, לזכר הקרבות שניטשו שם מול צבא סוריה, במאי 1951, ו-41 חיילי צה"ל שנהרגו במהלכם, בהם חיילי גדוד 21 בחטיבת גולני. האנדרטה נבנתה ביוזמת עמותת תל מוטילה ועמותת משפחות חללי הקרב. היא תוכננה על ידי האדריכל יהודה יהב ונחנכה בשנת 1997.

## מבנה האנדרטה
האנדרטה ניצבת בשולי המושב, באתר המשקיף אל הכנרת. היא בנויה כבסיס עגול ומשופע שעליו ניצבים זה על גבי זה שני סלעים מוארכים וכהים. על גבי צידיו המשופעים של בסיס האנדרטה נקבעו כעין לוחות תבליט מאבנים ועליהם לוחיות מתכת הנושאות את שמות החללים. מול האנדרטה משתרעת רחבה מרוצפת, המוקפת עצי אקליפטוס. משמאלה של האנדרטה ניצבים תורני דגלים, שעליהם מונפים דגל ישראל ודגל חטיבת גולני, שרוב חללי הקרב נמנו על לוחמיה. מימינה ניצבת חצובה ללהבת זיכרון.

בצד השביל המוביל אל רחבת האנדרטה מוצב לוח מתכת שעוצב כאילו הוא נקוב כדורים, ועליו שלט מתכת עם כתובת תבליט המספרת את סיפור הקרב. בקרבתו נמצאת חפירה באדמה המדופנת בלוחות בטון, המייצגת עמדות לחימה ותעלות קשר המחברות ביניהן. באתר מוצב גם שלט המתאר את תולדות קרבות חטיבת גולני ממלחמת העצמאות ועד למבצע צוק איתן.

## ראו גם
*אנדרטת המגל והחרב, המוצבת באלמגור

## קישורים חיצוניים

* 

## הערות שוליים

תל מוטילה
קטגוריה:אנדרטאות חטיבת גולני
קטגוריה:חטיבת אלכסנדרוני
קטגוריה:מועצה אזורית עמק הירדן: אנדרטאות
גרמרלי

**גרמרלי** (באנגלית: **Grammarly**) היא חברת טכנולוגיה המפתחת בודק איות באמצעות בינה מלאכותית ועיבוד שפה טבעית. השירות מוצע כתוסף לדפדפנים פופולריים, תוכנה שולחנית וכן כאפליקציות מובייל.

בנוסף לבדיקת איות, השירות מאפשר איתור הפרת זכויות יוצרים, שיפור בהירות, תמצות, אוצר מילים, סגנון וטון. התוכנה הושקה ביולי 2009. בסיס החברה הוא בסן פרנסיסקו ויש לה משרדים בקייב ובניו יורק.

## היסטוריה
גרמרלי היא תוכנה המאתרת אוטומטית שגיאות דקדוק, איות, פיסוק, בחירת מילים וסגנון בכתיבה. האלגוריתמים של התוכנה מסמנים בעיות אפשריות בטקסט ומציעים תיקונים ספציפיים להקשר. התוכנה זמינה כתוסף עבור Chrome, Safari, Firefox ו-Edge. התוכנה זמינה גם כאפליקציה גם ל-iOS ולאנדרואיד. שירות פרימיום זמין בתשלום חודשי או שנתי.

התוכנה פותחה בשנת 2009 על ידי המפתחים האוקראינים אלכס שבצ'נקו, מקס ליטווין ודמיטרו לידר. מנוע הדקדוק כתוב ב-Common Lisp.

בשנת 2018 התגלתה פרצת אבטחה בגרסת התוסף, שאפשרה לכל אתרי האינטרנט גישה לכל מה שהמשתמש הקליד אי פעם כשהתוסף פעיל. באג זה תוקן במהירות. החברה אמרה כי אין לה כל הוכחה לכך שהפרצה שימשה כדי לגשת לנתוני חשבון של לקוחות כלשהם.

באוקטובר 2018, גרמרלי הודיעה על תמיכה ב-Google Docs.

באוקטובר 2019 גייסה החברה 90 מיליון דולר, בהערכת שווי של מעל 1 מיליארד דולר, מה שהופך אותה לחד-קרן.

## קישורים חיצוניים

* 

* 

## הערות שוליים

קטגוריה:אתרי אינטרנט שהושקו ב-2009
קטגוריה:חברות תוכנה אמריקאיות
קטגוריה:חברות אינטרנט אמריקאיות
Dion chante Plamondon

**Dion chante Plamondon** (בעברית: **Dion Sings Plamondon**) הוא אלבום האולפן העשירי של הזמרת הקנדית סלין דיון. האלבום יצא לאור ב-4 בנובמבר 1991, על ידי חברת התקליטים קולומביה רקורדס. מתוך האלבום יצאו חמישה סינגלים, כשהבולט ביותר מביניהם הוא "".

עם יציאתו נכנס האלבום אל המקום הראשון במצעד האלבום של קוויבק.

## רקע והפקה
האלבום הופק על ידי רומנו מוסומארה, סרג' פרתונר ויאניק טופ. בצרפת קיבל האלבום את תואר הפלטינה הכפולה על מכירות של למעלה מ-660,000 עותקים, מה שהופך אותו לאחד מן האלבומים הנמכרים ביותר בכל הזמנים במדינה.

בנוסף לכך, דורג האלבום כאלבום התשיעי המצליח ביותר בצרפת בשנת 1993, תוך שגם דורג ברשימת סוף השנה של המדינה שהתפרסמה בשנת 1994.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים בצרפתית
קטגוריה:אלבומי חברת קולומביה רקורדס
À l'Olympia

**À l'Olympia** (באנגלית: **At the Olympia**, ובעברית: **באולימפיה**) הוא אלבום ההופעה השני של הזמרת הקנדית סלין דיון. אלבום ההופעה יצא לאור ב-21 בנובמבר 1994, על ידי חברות התקליטים קולומביה רקורדס ואפיק רקורדס.

עם יציאתו נכנס אלבום ההופעה אל המקום השלישי במצעד האלבומים של קוויבק.

## רקע והפקה
אלבום ההופעה צולם והוקלט ב-21 בנובמבר 1994, באולימפיה, פריז שבצרפת. במהלך ההופעה ביצעה דיון להיטים שונים כדוגמת "", "" ו-"Je danse dans ma tête".

איגוד תעשיית ההקלטות הצרפתי העניק לאלבום ההופעה את תואר הפלטינה על מכירות של למעלה מ-394,100 עותקים במדינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הופעה של סלין דיון
קטגוריה:אלבומי הופעה בצרפתית
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
Gold Vol. 1

**Gold Vol. 1** (בעברית: **להיטי זהב כרך 1**) הוא אלבום האוסף החמישי של הזמרת הקנדית סלין דיון. אלבום האוסף יצא לאור ב-2 באוקטובר 1995, על ידי חברות תקליטים שונות. הכרך השני Gold Vol. 2, יצא באותו היום בו יצא הכרך הראשון.

עם יציאתו נכנס אלבום האוסף אל המקום ה-14 במצעד האלבומים של פורטוגל.

## רקע והפקה
אלבום האוסף הופק על ידי דידייה ברבליביאן, אורס פיטר קלר, אדי מרנאיי, רומנו מוסומארה, רודי פסקל ואטילה סרפטוג. אלבום האוסף קיבל את מעמד הזהב הכפול בצרפת על ידי איגוד תעשיית ההקלטות הצרפתי, על מכירות של למעלה מ-385,400 עותקים במדינה.

ביפן ובבריטניה יצא אלבום האוסף בשם "For You", תוך שבפורטוגל יצא בשם "Ne partez pas sans moi".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
Les premières années

**Les premières années** (באנגלית: **The Early Years**, ובעברית: **השנים הראשונות**) הוא אלבום האוסף הרביעי של הזמרת הקנדית סלין דיון. אלבום האוסף יצא לאור ב-10 בינואר 1994, על ידי חברת התקליטים סוני מיוזיק.

עם יציאתו נכנס אלבום האוסף אל המקום ה-12 במצעד האלבומים של ולוניה.

## רקע והפקה
אלבום האוסף הופק על ידי דידייה ברבליביאן, אורס פיטר קלר, אדי מרנאיי, רומנו מוסומארה, רודי פסקל ואטילה סרפטוג. אלבום האוסף קיבל את מעמד הזהב בצרפת על ידי איגוד תעשיית ההקלטות הצרפתי, על מכירות של למעלה מ-100,000 עותקים במדינה.

בנוסף לכך, הצליח אלבום האוסף להיכנס לשני מצעדי סוף שנה של ולוניה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
קטגוריה:אלבומי חברת סוני מיוזיק אנטרטיינמנט
קבוצת CJ

**CJ קורפוריישן** (באנגלית: **CJ Corporation**; בהאנגול: **씨제이㈜**) הוא קונצרן דרום קוריאני, שבסיסו בסיאול.

קבוצת CJ מורכבת מחברות רבות אשר כל אחת מהן עוסקת בתחומים שונים, כגון: מזון, רוקחות, ביוטכנולוגיה, בידור, מדיה, קניות ולוגיסטיקה.
במקור CJ הייתה חלק מקבוצת סמסונג הדרום קוריאנית עד שהתפצלה ממנה בשנות ה-90 של המאה ה-20.

CJ הם ראשי תיבות של המילה "Cheil Jedang" (בהאנגול: 제일 제당) אשר פירושה מקוריאנית היא: "יצרנית הסוכר הראשונה", מכיוון שעם הקמת החברה בשנת 1953 זה היה תחום פעילותה היחיד, ומכאן שמה.

## CJ CGV
**CJ CGV** (בהאנגול: 씨제이 씨지브이) היא רשת בתי הקולנוע הגדולה ביותר בדרום קוריאה עם סניפים בסין, אינדונזיה, מיאנמר, טורקיה, וייטנאם וארצות הברית. היא גם רשת בתי הקולנוע החמישית בגודלה בעולם.

נכון לשנת 2017, CJ מפעילה כ-3,412 אולמות קולנוע בכ-455 מיקומים שונים שמתפרסים על פני 7 מדינות מסביב לעולם.

## קישורים חיצוניים

* 
* cj cgv

קטגוריה:חברות הנסחרות בבורסת קוריאה
קטגוריה:חברות דרום קוריאניות
קטגוריה:צ'בולים
Winter Journey (סרט, 2013)

**Winter Journey** (ברוסית: **Зимний путь**; בעברית: **מסע החורף**) הוא סרט דרמה רוסי-להט"בי שיצא ב-2013. הסרט בוים על ידי סרגיי טאראמייב . הסרט, שאורכו 90 דקות, מספר על ההתאהבות בין זמר קלאסי צעיר עם בריון רחוב. שם הסרט נקרא על מחזור של פואמות מאת וילהלם מילר, "מסע החורף", שבהם הדמות הראשית, אריק, מתאמן לתחרות.

## עלילה
סטודנט למוזיקה וזמר מחונן, אריק, מתכונן לשיר את "מסע החורף" של וילהלם מילר לתחרות. כאשר המורה שלו אומר לו שהוא מבצע גרוע, חייו של אריק משתנים כאשר הוא נפגש במקרה עם ליוקה, פושע חסר-בית קטנוני, גס רוח ואגרסיבי. למרות ששניהם שייכים למעמדות חברתיות שונות לחלוטין, נוצרת ביניהם יחסי אי-נוחות שמוביל אותם לבסוף לסוף טרגי.

## דמויות
* אלכסיי פרנדטי - אריק
* יבגני טכצ'וק - ליוקה
* ולדימיר מישוקוב - פאשה
* דמיטרי מוחמדייב - ולרה
* אנדריי צימבלוב - שחקן מופע
* אלכסנדר אלכסייבסקי - מורה
* איגור וינרובסקי - וסילי איגנטוב
* ולרי תקצ'וק - קצין במשטרה
* סרגיי דורופייב - איוון סרגביץ'
* נטליה פבלנקובה - אמו של אריק
* סרגיי טאראמייב - סלאבה

## פרסים ומועמדויות

## קישורים חיצוניים

## הערות שוליים

קטגוריה:סרטי להט"ב
קטגוריה:סרטים רוסיים
קטגוריה:סרטי להט"ב רוסיים
Standing on the Line

**Standing on the Line** (בעברית: **לעמוד על הקו**) הוא סרט תיעודי קנדי-להט"בי שיצא ב-2019. הסרט בוים על ידי פאול-אמיל דינטרמונט . הסרט, שאורכו 80 דוקת, מתייחס להומופוביה בספורט.

הסרט הוקרן לראשונה בפסטיבל הסרטים התיעודיים של דוקסא  הקנדי ב-12 במאי 2019.

## קישורים חיצוניים

## הערות שוליים

קטגוריה:סרטי 2019
קטגוריה:סרטי להט"ב קנדיים
קטגוריה:סרטי להט"ב תיעודיים
מחוז טרואל

**מחוז טרואל** (בספרדית: **Provincia de Teruel**; בקטלאנית: **Província de Terol**; באראגונית: **Tergüel**) הוא מחוז בצפון - מזרח ספרד. המחוז גובל בטרגונה, קאסטיון, מחוז ולנסיה, גוודלחרה, קואנקה וסרגוסה. השפה העיקרית במחוז היא ספרדית אולם באזורים הקרובים לקטלוניה מדוברת גם קטלאנית.

המחוז ממוקם באזור הררי ומאמצע המאה ה-20 המחוז החל לעבור תהליך של הזנחה ורוב התושבים בו מתחילים לעבור למקומות אחרים, דבר המשותף לחלק גדול מהמחוזות ההרריים של ספרד.

כיום ברוב העיירות במחוז נשארו רק שרידים מהאוכלוסייה הגדולה שהייתה בהן בעבר, וחלק נוסף מהתושבים חוזרים רק בתקופת הקיץ. סיבות נוספות לעזיבה המאסיבית מהמחוז של התושבים הם סגירת המכרות במחוז, העדר תפוקה מיבול והקושי בגידול צאן במחוז מפאת אופיו ההררי. כתוצאה מכך ערים רבות במחוז נותרו חסרות תושבים ונהפכו לערי רפאים.

תנועת "טרואל קיימת" שהחלה להתפתח בשלהי המאה ה-20 הוקמה במטרה לנסות ולהחיות מחדש את המחוז, בעקבות קמפייני התנועה נסללו כבישים חדשים במחוז ששיפרו בעיקר את דרכי הגישה לעיר הבירה טרואל.

## קישורים חיצוניים

*  
* 

## הערות שוליים

טרואל
קטגוריה:אראגון
ילדי הדראג

**ילדי ה[[דראג (לבוש)|דראג]]** (באנגלית: **Drag Kids**) הוא סרט תיעודי קנדי-להט"בי שיצא ב-2019, אשר בוים על ידי מייגן ונברג (Megan Wennberg). הסרט מתרכז בקווין לקטטיה, ליידי גאגא, סוזן בי אנתוני ובראקן האנקה, 4 ילדים צעירים מקנדה, ארצות הברית ואירופה שמופיעים כדראג, והופיעו ביחד ב-Fierté Montréal  ב-2018.

הסרט הוקרן לראשונה בפסטיבל הוט דוקס הקנדי ב-28 באפריל 2019. חודש לאחר מכן, הסרט הוקרן גם בפסטיבל הסרטים הקנדי, Inside Out, שבו הודיעו כי הסרט זכה בפרס הפסטיבל לסרט הקנדי הטוב ביותר.

הסרט גם הוקרן בערוץ התיעודי הקנדי  ב-25 ביולי 2019. במקביל להקרנה שלו בערוץ התיעודי, הוא נוסף לפלטפורמת הסטרימינג CBC Gem של תאגיד השידור הקנדי. ב-17 בדצמבר 2019 הסרט שודר בישראל בערוץ 8.

הסרט הוקרן גם בפסטיבל הסרטים NewFest שבניו יורק. הסרט הופץ באופן מסחרי ברחבי העולם ב-2020.

## קישורים חיצוניים

## הערות שוליים

קטגוריה:סרטי 2019
קטגוריה:סרטי להט"ב קנדיים
קטגוריה:סרטי להט"ב תיעודיים
קטגוריה:סרטים על ילדים
עונת 2019/2020 ביורוקאפ

**עונת  ב[[יורוקאפ]]** היא העונה ה-18 של המפעל השני בחשיבותו של תחרות אירופית לקבוצות כדורסל השנייה לאחר היורוליג. משחקי העונה התקיימה תחת חסות של חברת מזון יוונית Chipita.

העונה נפתחה ב-1 באוקטובר 2019 והיתתה עתידה להסתיים בין התאריכים 24-27 במאי 2020. ב-12 במרץ 2020 הופסקה העונה בעקבות התפרצות מגפת הקורונה באירופה.

ב-25 במאי 2020 בוטלה העונה, לראשונה בתולדות הליגה.
## מתכונת התחרות
לתחרות הוזמנו 24 קבוצות מליגות שהיו חברים ביול"ב:

- הליגה האדריאטית, ספרד, רוסיה (VTB)- 3 קבוצות

- צרפת, גרמניה, איטליה, טורקיה - 2 קבוצות

- יוון, ליטא, פולין - קבוצה בודדת

- קבוצה מבלגיה, ישראל או הולנד

- הזמנה מיוחדת בהתאם להחלטה - 3 קבוצות

24 קבוצות מ-17 מדינות החלו את העונה הסדירה כאשר המשחקים נערכו ב-4 בתים. בשלב הבא ארבע הקבוצות הראשונות מכל בית (16 קבוצות) העפילו לשלב "הטופ 16" ממנו שתי הראשונות בכל אחד ארבעת הבתים מעפילות לשלבי הנוקאאוט הנערכים בשיטת הטוב משלוש.

### הקבוצות
מיקום הקבוצה בליגה המקומית של העונה הקודמת מוצג בסוגריים (WC: הקבוצה זכתה לכרטיס חופשי).

## לוח זמנים

## העונה הסדירה
### בית א'

### בית ב'

### בית ג'

### בית ד'

## טופ 16
### בית ה'

### בית ו'

### בית ז'

### בית ח'

## קישורים חיצוניים
* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

## הערות שוליים

קטגוריה:תחרויות כדורסל ב-2019
קטגוריה:תחרויות כדורסל ב-2020
קטגוריה:עונות בגביע יורוקאפ כדורסל
קטגוריה:2019 באירופה
קטגוריה:2020 באירופה
Live à Paris

**Live à Paris** (באנגלית: **Live in Paris**, ובעברית: **בהופעה חיה מפריז**) הוא אלבום ההופעה השלישי של הזמרת הקנדית סלין דיון. אלבום ההופעה יצא לאור ב-21 באוקטובר 1996, על ידי חברות התקליטים קולומביה רקורדס ואפיק רקורדס.

עם יציאתו נכנס אלבום ההופעה אל המקום הראשון במצעד האלבומים של קוויבק.

## רקע והפקה
אלבום ההופעה צולם והוקלט באוקטובר 1995, בפריז שבצרפת. במהלך ההופעה ביצעה דיון להיטים שונים כדוגמת "", "", "" ולהיטה "The Power of Love".

איגוד תעשיית ההקלטות הצרפתי העניק לאלבום ההופעה את תואר הפלטינה הכפולה על מכירות של למעלה מ-686,700 עותקים במדינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הופעה של סלין דיון
קטגוריה:אלבומי הופעה בצרפתית
קטגוריה:אלבומים שהופקו על ידי דייוויד פוסטר
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
אירוויזיון הילדים 2020

**אירוויזיון הילדים 2020** היא התחרות ה-18 של אירוויזיון הילדים מטעם איגוד השידור האירופי. התחרות התקיימה בפולין לאחר זכייתה בשנת 2019 עם השיר "Superhero" בביצוע ויקטוריה גאבור. זו הפעם הראשונה שמדינה מארחת את אירוויזיון הילדים פעמיים ברציפות. זוכת השנה היא צרפת עם השיר J'imagine בביצוע ולנטינה שקיבל 200 נקודות.

בעקבות מגפת הקורונה ולראשונה בתולדות התחרות, הורשו המשלחות לקיים את הופעתן מרחוק: מרבית המדינות הקליטו את ביצוע השיר במדינתן ולא הופיעו על בימת המדינה המארחת, מלבד ארבע: מלטה, סרביה, אוקראינה ופולין (המארחת).

## מדינות משתתפות

## מדינות אחרות

*  - בדצמבר 2019 הודיעה רשות השידור האיטלקית כי תשתתף בתחרות. עם זאת, בספטמבר 2020 הוכרזו המדינות המשתתפות ואיטליה לא הייתה ביניהם.
*  - רשות השידור האיסלנדית RUV הודיעה שלא יעשו את הופעת הבכורה שלהם בתחרות השנה אבל מסרו שהשתתפות שלהם תתאפשר במהדורות עתידיות.
*  - ביולי 2020 הודיעה רשות השידור האוסטרלית SBS כי לא תשתתף בשנה זו עקב מגפת הקורונה.
*  - בדצמבר 2019 הודיעה רשות השידור הבולגרית BNT כי בולגריה לא תשתתף בשנה הזאת. לעומת זאת, ביולי 2020 חזרה בה והודיעה כי הם לא שוללים את האפשרות להשתתף בתחרות השנה, אך טרם נתקבלה החלטתם הסופית.
*  - ביולי 2020, הודיעה רשות השידור הוולשית S4C שלא תשתתף בשנה בעקבות מגפת הקורונה.
*  - תאגיד השידור הישראלי, רשות השידור של ישראל, חשבו על חזרה לתחרות השנה. ביולי 2020, ישראל הודיעה שלא תשתתף השנה בגלל בעיות כלכליות ומגבלות מגפת הקורונה שלא מאפשרים לבצע על במת התחרות. ישראל שוקלת חזרה לתחרות במהדורות עתידיות.
*  - ביוני 2019, רשת השידור בסקוטלנד BBC Alba  אמרה כי התקיימו שיחות שעשויות לאפשר לה להשתתף לראשונה בתחרות. עם זאת, באפריל 2020 הודיעה רשת השידור בסקוטלנד שלא תעשה את הופעת הבכורה שלה ב-2020
*  - ביולי 2020, הודיעו ראשי המשלחת של מקדוניה הצפונית לאירוויזיון הילדים שהשתתפותם לא תתאפשר בשנה זאת עקב מגבלות מגפת הקורונה הם מסרו שהם מלאי תקווה לחזור לתחרות ב-2021.
*  - ב־15 בינואר 2020, רשות השידור השוודית SVT אמרה כי הם לא החליטו עדיין האם להשתתף בתחרות, אלא שוחחו על האפשרות לחזור כל שנתיים מאז שלא השתתפו בתחרות מ-2015.
*  - רשות השידור האירית הודיעו שישתתפו בתחרות השנה. עם זאת, ביולי 2020 מסרו שהם לא ישתתפו השנה בגלל מגבלות מגפת הקורונה.
*  - בספטמבר 2020 הוכרזו המדינות המשתתפות ואלבניה לא הייתה ביניהם.
*  - בספטמבר 2020 הוכרזו המדינות המשתתפות ופורטוגל לא הייתה ביניהם.
*  ארמניה - בספטמבר 2020 הודיעה רשות השידור הארמנית כי תשתתף בתחרות. עם זאת, ב-5 בנובמבר 2020 חזרה בה רשות השידור מהחלטתה והצהירה כי לא תשתתף בתחרות השנה.

המדינות הבאות הודיעו שלא ישתתפו בתחרות ולא מסרו סיבה:
*  (ETV)
*  (VRT)
*  (DR)
*  (ERT)
*  (LTV)
*  (RTCG)
*  (NRK)
*  (RTVSLO)
*  (SMRTV)
*  (ČT)
*  (CyBC)
*  (HRT)
*  (TVR)
*  (SRF)

## ראו גם
* אירוויזיון הילדים

## קישורים חיצוניים

* 

## הערות שוליים

2020
קטגוריה:2020 במוזיקה
קטגוריה:2020 בפולין
פרשת הצוללות היוונית

**פרשת הצוללות היוונית** (נקראת גם **סקנדל הצוללות היווני** או **שערוריית הצוללות היוונית**; באנגלית: **The Greek Submarine Scandal**; ביוונית: **Σκάνδαλο υποβρυχίων**) היא שערוריית שוחד ושחיתות ביוון בעקבות עסקה בין משרד ההגנה היווני לבין מספנות HDW שבבעלות מספנות טיסנקרופ (באנגלית: ThyssenKrupp Marine) במהלך השנים 2000–2002.

במסגרת הפרשה, נקנו ארבע צוללות U-214 בשווי 1.26 מיליארד אירו בשנת 2000. בפרשה, מלבד HDW היו מעורבות גם פרוסטאל (באנגלית: Ferrostaal) ו-STN אטלס (באנגלית: STN Atlas).

שר ההגנה באותה תקופה, אקיס צוחאדזופולוס, שעמד בראש הפרשה הורשע ב-2013 בהלבנת הון ונגזרו עליו 20 שנות מאסר.

## עיקרי הפרשה
* המדינה הרוכשת: יוון, משרד ההגנה היווני
* חברות מעורבות (מדינה מוכרת):  Howaldtswerke-Deutsche Werft (HDW), Ferrostaal, and STN Atlas (גרמניה)
* תאריך: 2000-2002
* המוצר: 4 צוללות מדגם U-214
* מחיר הרכישה: 1.26 מיליארד אירו
* השוחד ששולם: 133 מיליון אירו

## מורשעים בפרשה
*אקיס צוצהדזופולוס (Akis Tsochadzopoulos) - שר הביטחון היווני (1996–2001): פיקח על תוכנית הרכש ההגנה הגדולה ביותר של יין בין 1998–2001, קיבל יותר מ50 מיליון אירו שוחד על פי ההרשעה, בשביל רכישת טילים רוסים וצוללות גרמניות. הורשע בקבלת שוחד בשנת 2013 ונידון ל-20 שנות מאסר

*יניס בלטסיוס - עוזרו של צוצהדזופולוס: הורשע בקבלת שוחד ונידון ל-8 שנות מאסר

*סוטיריס עמנואליס - מנהל מספנות סקמרמנגס: הורשע בקבלת שוחד ונידון ל-20 שנות מאסר

*אנטוניס קנטס - סגן ראש הרכש של משרד ההגנה היווני: קיבל הקלה בעונשו בעקבות הודאה בקבלת שוחד ונידון ל-10 שנות מאסר. ללא הקלה בעונש היה נידון ל-25 שנות מאסר 

*ג'יאן קלאודה אוסוולד - בנקאי צרפתי: הורשע בהלבנת הון ונידון בהיעדרו ל-5 שנות מאסר.

*פנגיוטיס אפסטאטחידו - סוכן של אטלס אלקטרוניק: הורשע בשוחד ונידון ל-9 שנות מאסר על תנאי 

*יוהאן פרדריך האן - מנהל בכיר של פררוסטאל (באנגלית: Ferrostaal): הורשע בשוחד, ונידון לקנס ולמאסר על תנאי

*האנס דיטר מוהלנבק (Hans-Dieter Mühlenbeck) - מנהל בכיר של פררוסטאל (באנגלית: Ferrostaal): הורשע בשוחד, נידון לקנס ולמאסר על תנאי.

## ראו גם
* פרשת הצוללות

## קישורים חיצוניים
* אוניברסיטת TUFTS,  פרשת הצוללות היוונים (באנגלית: The Greek Submarine Scandal), באתר האוניברסיטה
* מידע על הצוללות, האודיסי, רכישת צוללות  U-214 היוונית, באתר Industrial Defence Daily

## הערות שוליים

קטגוריה:שערוריות פוליטיות
קטגוריה:שחיתות
קטגוריה:שוחד
קטגוריה:יוון: היסטוריה
סואט סרדאר

**סואט סרדאר** (בגרמנית: **Suat Serdar**, נולד ב-11 באפריל 1997 בבינגן אם ריין שבגרמניה) הוא כדורגלן גרמני המשחק בעמדת הקשר האחורי בהלאס ורונה מהסרייה א'. סרדאר ערך בעבר ארבע הופעות במדי נבחרת גרמניה.

## קריירת מועדונים
סרדאר שיחק כבר מגיל 11 במיינץ 05, ובעונת 2015/16 החל לשחק בקבוצות הבוגרים, כשהוא משרת הן את קבוצת המילואים ששיחקה בליגה הגרמנית השלישית והן את הקבוצה הבכירה של מיינץ ששיחקה בבונדסליגה. הופעת הבכורה של סרדאר בבונדסליגה נערכה בספטמבר 2015, כשהחליף את יונוס מאלי בדקה ה-88 בניצחון 1–3 על הופנהיים. סרדאר ערך 12 הופעות בבונדסליגה בעונת 2015/16, ושמונה הופעות נוספות בעונת 2016/17. עונת הפריצה של סרדאר הייתה 2017/18. בעונה זו ערך סרדאר 25 הופעות ליגה והבקיע שני שערים, וסיים עם מיינץ במקום ה-14 בבונדסליגה, כשהוא משתף פעולה בקישור עם לבין אוזטונאלי, דני לצה ופאבלו דה בלאסיס.

בקיץ 2018 נמכר סרדאר לשאלקה 04, וחתם בשורותיה על חוזה לארבע עונות. עונת הבכורה של סרדאר במדי שאלקה הייתה טובה מאוד מבחינה אישית, כשהוא ערך 26 הופעות והבקיע שני שערים, אך שאלקה נקלעה למאבקי תחתית וסיימה את העונה במקום ה-14.

לאחר שירד ליגה עם שאלקה בסיום עונת 2020/2021, עזב סרדאר את שאלקה בקיץ 2021 וחתם בהרטה ברלין. סרדאר שיחק בהרטה ברלין שתי עונות. בעונת 2021/22 סיים עם הרטה במקום ה-16 בבונדסליגה, וניצל מירידה רק לאחר צמד משחקי מבחן מול המבורג. בעונת 2022/23 נשרו סרדאר והרטה לבונדסליגה השנייה.

לאחר ירידת הליגה עם הרטה ברלין, הושאל סרדאר לעונה אחת להלאס ורונה מהסרייה א'. בעונת ההשאלה, 2023/24, סרדאר רשם עונה טובה עם ורונה וסיים עמה במקום ה-13 בליגה. בסיום ההשאלה הוחלט לממש עליו את אופציית הרכישה, והוא חתם על חוזה קבוע בהלאס ורונה לארבע עונות. 

## קריירה בינלאומית
הוריו של סרדאר הם ממוצא טורקי, ועל כן הוא היה יכול לייצג את טורקיה, אך הוא בחר לייצג את מולדתו גרמניה. סרדאר שיחק בכל הנבחרות הצעירות של גרמניה, וערך שמונה הופעות במדי נבחרת גרמניה בכדורגל עד גיל 21. סרדאר השתתף עם נבחרת זו באליפות אירופה בכדורגל עד גיל 21 - 2019, והגיע עמה לגמר, בו הפסידה הנבחרת הגרמנית 1–2 לנבחרת המקבילה של נבחרת ספרד בכדורגל עד גיל 21. סרדאר פתח בהרכב במשחק הגמר, והוחלף בדקה ה-61 על ידי פלוריאן נויהאוס.

ב-9 באוקטובר 2019 ערך סרדאר את הופעת הבכורה שלו במדי נבחרת גרמניה הבכירה, במשחק ידידות מול ארגנטינה שהסתיים בתיקו 2-2. סרדאר נכנס כמחליף במשחק זה במקום סרג' גנאברי. הופעתו הרביעית והאחרונה של סרדאר במדים הלאומיים נערכה בשנת 2020. 

## קישורים חיצוניים

קטגוריה:קשרי כדורגל גרמנים
קטגוריה:כדורגלני מיינץ 05
קטגוריה:כדורגלני שאלקה 04
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני הרטה ברלין
קטגוריה:כדורגלני הלאס ורונה
קטגוריה:ספורטאים גרמנים באיטליה
קטגוריה:גרמנים שנולדו ב-1997
יאהו! יפן

**יאהו! יפן קורפוריישן** (באנגלית: **Yahoo! Japan Corporation**; ביפנית: **ヤフー株式会社**; ברומאג'י: **Yafū Kabushiki-gaisha**) היא חברת ענק יפנית שהוקמה במקור כמיזם משותף של חברת יאהו האמריקאית (היום חלק מחברת ווריזון) וחברת סופטבנק היפנית. 

במהלך השנים החברה התבססה יותר ויותר ביפן וכיום היא מהחברות הגדולות ביותר במדינה, ואין לה כבר קשר עם החברה האמריקאית המקורית. פורטל האינטרנט שמפעילה חברת יאהו יפן הוא האתר הנצפה ביותר כיום ביפן, ושירותי האינטרנט שהוא מציע הם ברובם דומיננטיים במדינה. 

## היסטוריה
בינואר 1996 סופטבנק וחברת יאהו האמריקאית חתמו על הסכם להקמת פורטל אינטרנט בשפה היפנית. באפריל 1996 הוא הוקם בשם "יאהו יפן", והיה לפורטל האינטרנט הראשון ביפן.

באוקטובר 2003 החברה הונפקה בבורסה לניירות ערך שבטוקיו, ומשנת 2005 היא נכללת במדד "ניקיי 225" היפני.

נכון לשנת 2019 יאהו! יפן ממשיכה להשתמש בעיצוב הישן-נושן של פורטל יאהו המקורי, אשר היה בשימוש בין השנים 1996 – 2009.

משרדיה הראשיים של החברה ממוקמים בטוקיו שביפן.

## קישורים חיצוניים

* 

## הערות שוליים

קטגוריה:חברות הנסחרות בבורסה לניירות ערך בטוקיו
קטגוריה:אתרי אינטרנט שהושקו ב-1996
קטגוריה:פורטל אינטרנט
קטגוריה:Yahoo!
קטגוריה:מותגים יפניים
לקוואנט (אי)

**האי לקוואנט** (באנגלית: **Lecointe Island**) המכונה גם **האי קייסר** (**Isla Kaiser**) ו**האי אליס** (**Isla Alice**) הוא אי מוארך המצוי למול חוף האי בראבנט, בארכיפלג פאלמר שבאנטארקטיקה. 

מעבר פמפה מפריד בין האי לקוואנט לבין האי בראבנט. 

אורכו של האי לקוואנט 7.27 קילומטרים, ורוחבו 2.2 קילומטרים. 

שיא גובהו של האי 700 מטרים מעל פני הים.

## היסטוריה
### גילוי ומיפוי האי
האי נסקר לראשונה באופן חלקי על ידי המשלחת האנטארקטית הבלגית (אשר חקרה את אנטארקטיקה בין השנים 1897–1899). 

משלחת זו קרא לקצהו הצפוני של האי "כף קייזר" (Cape Kaiser). 

האי נסקר וצולם על ידי משלחות סקר בריטיות בין השנים 1955–1958.

### מקור השם
המשלחת הבלגית קרא לאי "האי קייזר".

סקר שטחי חסות איי פוקלנד (אחת המשלחות הבריטיות) נתנה לאי את שמו הנוכחי. 

האי נקרא על שמו של ז'ורז' לקוואנט, מגלה ארצות בלגי, שהיה סגן מפקד המשלחת האנטארקטי הבלגית, והיה הסוקר האחראי על הסקר הראשון של מצר ז'ארלש.

[מרכז|ממוזער|700x500 פיקסלים|האי בראבאנט, מבט מכיוון צפון מזרח לעבר האי. מימין ניתן לראות את [אונוור (אי)|האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים

* האי לקוואנט באתר הסקר הגאולוגי של ארצות הברית
* האי לקוואנט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי לקוואנט
* מחשבון מרחקים - המרחק מהאי לקוואנט לאתרים סמוכים
* תצלום לוויין של אזור האי לקוואנט, תוך סימון אתרים נוספים באזור באתר copernix
* מפת אזור האי לקוואנט

## הערות שוליים

 
קטגוריה:ארכיפלג פאלמר: איים